cyanic-selkie/wikianc huggingface dataset:
Ντόναλντ Τραμπ
Προσωπική ζωή
Ο Ντόναλντ Τραμπ είναι ο τέταρτος από τα πέντε παιδιά του Φρέντερικ και της Μέρι Ανν Μακ Λεόντ-Τραμπ. Τα αδέρφια του είναι η Μαριάν, ο Φρέντερικ Τζ., η Ελίζαμπεθ και ο Ρόμπερτ Τραμπ. Ο μεγαλύτερος αδερφός του, ο Φρέντερικ Τζ. πέθανε το 1981 από αλκοολισμό, παρά τις προσπάθειες του Ντόναλντ να τον αποτρέψει. Ο ίδιος πάντως, όπως έχει δηλώσει, δεν πίνει. Ο μικρότερος αδερφός του απεβίωσε στις 15 Αυγούστου του 2020. Η καταγωγή του Ντόναλντ είναι μισή Γερμανική και μισή Σκωτσέζικη. Ο πατέρας του γεννήθηκε στο Μπρονξ της Νέας Υόρκης, από Γερμανούς γονείς και ήταν μεσίτης. Η μητέρα του ήταν επίσης μετανάστρια από την περιοχή Τονγκ της Σκωτίας. Οι δυο τους παντρεύτηκαν το 1936 και μετακόμισαν στο Κουίνς για να κάνουν την οικογένεια τους.
Ο θείος του, Τζον Τζορτζ Τραμπ, ήταν καθηγητής στο Τεχνολογικό Ινστιτούτο Μασαχουσέτης από το 1936 έως και το 1973 και είχε βοηθήσει στην έρευνα των ακτίνων Χ, ενώ το 1943 ερευνήθηκε από το FBI για τα έγγραφα του Νίκολα Τέσλα. Ο παππούς του Ντόναλντ Τραμπ, Φρέντερικ Τραμπ, είχε γίνει γνωστός για την επιχειρηματικότητα του, ιδιαίτερα στην Ουάσινγκτον.
Η θρησκευτική συνείδηση των παλαιότερων προσώπων της οικογένειας Τραμπ ήταν Λουθηρανική, αλλά οι γονείς του είχαν ασπαστεί τον Πρεσβυτεριανισμό.
Σύμφωνα με τη ψυχολόγο Μαίρη Τραμπ, η οποία είναι η μόνη ανιψιά του Ντόναλντ Τραμπ, ο πρόεδρος των ΗΠΑ έχει ανατραφεί από τον αυστηρό πατέρα του, Φρεντ Τραμπ, με τέτοιο τρόπο, ώστε να πιστεύει πως η δημόσια εκδήλωση συναισθημάτων και η ενσυναίσθηση θα αποτελούσαν ένδειξη αδυναμίας. Ωστόσο, στέλεχος της προεκλογικής του καμπάνιας απέστειλε στην εφημερίδα "The New York Times", αποκόμματα εφημερίδων που αναφέρονταν σε ενέργειες που αποδεικνύουν το αντίθετο, βοηθώντας ασθενείς, επιβραβεύοντας γενναίες πράξεις ή ενισχύοντας χρηματικά ανθρώπους που αντιμετώπιζαν οικονομικά προβλήματα.
thumb|left|Ο Ντόναλντ Τραμπ είναι απόφοιτος της Στρατιωτικής Ακαδημίας στην Νέα Υόρκη. Εδώ στην ηλικία των 18.
Οικογενειακή κατάσταση
Ο Τραμπ έχει παντρευτεί τρεις φορές. Ο πρώτος γάμος έγινε με την επιχειρηματία και πρώην μοντέλο Ιβάνα Ζελνίσκοβα το 1977, από τον οποίο απέκτησαν τρία παιδιά, την Ιβάνκα, τον Έρικ και τον Ντόναλντ Τζούνιορ. Το ζευγάρι χώρισε το 1992. Από το 1993 ήταν παντρεμένος με την Αμερικανίδα ηθοποιό Μάρλα Μαπλς και απέκτησαν μια κόρη, την Τίφανι Τραμπ, πριν χωρίσουν το 1999. Από το 2005 είναι παντρεμένος με το μοντέλο Μελάνια Τραμπ. Το 2006 απέκτησαν τον γιο τους, Μπάρρον Τραμπ.
Εκπαίδευση
Ο Τραμπ παρακολουθούσε αρχικά τα μαθήματα στο κολέγιο Κιου-Φόρεστ μέχρι την ηλικία των 13, όπου εισήλθε στην Στρατιωτική Ακαδημία της Νέας Υόρκης, φτάνοντας μέχρι τον βαθμό του Λοχαγού. Έπειτα, συνέχισε τις σπουδές του στο Πανεπιστήμιο Φόρντχαμ για δυο έτη και κατόπιν μετακόμισε για να συνεχίσει στην Πενσυλβάνια το 1967. Ενώ είχε εκπαιδευτεί σε παράρτημα του Αμερικάνικου Στρατού, δεν συμμετείχε στον Πόλεμο του Βιετνάμ έπειτα από ιατρικές εξετάσεις επειδή κρίθηκε ακατάλληλος λόγω οστεοφύτων. Πολλοί έχουν αμφισβητήσει την περίπτωση αυτή, καθώς πιστεύουν πως πρόκειται για εσκεμμένη αποφυγή.
thumb|right|Ο ουρανοξύστης του Τραμπ, όπου και κατοικούσε πριν αναλάβει Πρόεδρος των ΗΠΑ.
Επαγγελματική καριέρα
Η επαγγελματική του καριέρα ξεκίνησε το 1971, συνεργαζόμενος με τον πατέρα του στην οικογενειακή τους μεσιτική επιχείρηση. Μία από τις πιο σημαντικές τους δουλειές ήταν η ανακατασκευή των οικιακών συγκροτημάτων στην περιοχή Σγουίφτον, στο Οχάιο.
Αργότερα έγινε ο επικεφαλής της εταιρείας, μετονομάζοντάς την. Κατά το παρελθόν, μέσω της εταιρείας του, έχει κατηγορηθεί 1.400 φορές και έχει κινηθεί δικαστικά 1.900 φορές από εκείνη την εποχή μέχρι και σήμερα.
Η δραστηριότητά του στο Μανχάταν
Η πρώτη του δουλειά ως επικεφαλής ήταν το 1978, με την ανακατασκευή ενός ξενοδοχείου στο Μανχάταν και στοίχισε 70 εκατομμύρια δολάρια. Το ίδιο έτος ξεκίνησε να θεμελιώνει τον ουρανοξύστη Τραμπ, ο οποίος αποτελείται από 58 ορόφους και έχει ύψος 202 μέτρα. Η κατασκευή του ολοκληρώθηκε το 1983 και έγινε η έδρα του Οργανισμού του.
Επιπλέον, συμμετείχε στην ανανέωση ενός παγοδρομίου στο Σέντραλ Παρκ, που υπήρχε από το 1955. Η εξέλιξη του παγοδρομίου ήταν αρχικά προγραμματισμένη να ολοκληρωθεί μετά από 2,5 χρόνια και χρειάστηκε το ποσό των 2 εκατομμυρίων δολαρίων, αλλά τελικά δεν ολοκληρώθηκε τότε. Όταν ανέλαβε την δουλειά αυτή ο Ντόναλντ, την ολοκλήρωσε εντός τριών μηνών και στοίχισε μόνο 750.000 δολάρια.
Τέλος, άλλη μια από τις πιο σημαντικές του δουλειές ήταν η συμμετοχή του για την πλήρη ανακαίνιση ενός από τα πιο διάσημα ξενοδοχεία στο Μανχάταν, που κόστισε 400 εκατομμύρια. Υπεύθυνη για αυτήν τη δουλειά έγινε η πρώτη σύζυγος του, Ιβάνα Ζελνίσκοβα.
thumb|left|Το ιστορικό διαμέρισμα Mar-a-Largo είναι ένα από τα έργα που συνετέλεσε ο Τραμπ μέσω της επιχείρησης του.
Η δραστηριότητά του στην Φλόριντα
Ένα από τα έργα του είναι και η ανακαίνιση που έγινε το 1985, σε μια από τις ιστορικές τοποθεσίες της Φλόριντας, το Mar-a-Largo με συνολικό κόστος 8 εκατομμύρια δολάρια. Τέλος άλλη μια εργασία του, είχε να κάνει σε οικιακό συγκρότημα στο Παλμ Μπιτς.
thumb|right|Το κτίριο Trump Plaza είναι κατασκευασμένο ώστε να υποδεχτεί τον κόσμο ως καζίνο αλλά και ως ξενοδοχείο.
Η δραστηριότητά του στην Ατλάντικ Σίτι (Νιου Τζέρσει)
Το 1982 ξεκίνησε η θεμελίωση του κτιρίου με την αρχική ονομασία Harah's, με έξοδα της Holiday Inn και ολοκληρώθηκε το 1984. Τα αποτελέσματα όμως δεν ήταν τα αναμενόμενα και έτσι υπήρξε έντονη διαφωνία μεταξύ του Οργανισμού και της Holiday Inn. Επίσης, το επόμενο έτος μέσω της εταιρείας Hilton Corporation ολοκληρώθηκε και άνοιξε ακόμη ένα καζίνο με επιπρόσθετες ξενοδοχειακές εγκαταστάσεις που κόστισε 320 εκατομμύρια δολάρια. Αυτή η κατασκευή ονομάστηκε Trump Castle. Τη διαχείριση της επιχείρησης ανέλαβε η σύζυγός του, Ιβάνα.
To 1996, η επιχείρηση αγοράστηκε εκ νέου από τον ίδιο και την ενσωμάτωσε στην εταιρεία ξενοδοχειακών μονάδων και εγκαταστάσεων καζίνο Trump Entertainment Resorts. Το 2004 χρεοκόπησε αρχικά με ένα υπέρογκο ποσό των 1,8 δισεκατομμυρίων δολαρίων και το 2009 με επιπλέον ποσό 550 εκατομμυρίων. Ο Ντόναλντ Τραμπ από εκείνη την περίοδο είναι μέτοχος όλων των ακινήτων ίδιας κατηγορίας με ποσοστό μονάχα 10%.
Στα μέσα της δεκαετίας του 1990 είχε αναπτυχθεί ένας ανταγωνισμός μεταξύ μιας επιχείρησης του ίδιου με αυτήν της "Foxwoods Casino", η οποία ήταν υπό την υπευθυνότητα Ινδιάνων. Ο Τραμπ είχε δηλώσει πως για τον ίδιο οι κάτοχοι του καζίνου δεν είναι πραγματικοί Ινδιάνοι παραπέμποντας έτσι σε ρατσιστικά σχόλια όμως βοήθησε την φυλή των Πίκουοτ για την αναγνώρισή τους από το κράτος των Η.Π.Α.
thumb|left|280px|Η συνολική επέκταση του ξενοδοχείου "Turnberry" είναι υπό την ιδιοκτησία του Ντόναλντ Τραμπ, με την εξαγορά του ακίνητου να κατέχεται από το [[2014.]]
Η δραστηριότητά του στη Σκωτία
Η εταιρεία του Ντόναλντ Τραμπ κατέχει 18 γήπεδα γκολφ παγκοσμίως. Μέσω της Ομοσπονδιακής Επιτροπής Εκλογών τα ετήσια έσοδα που έλαβε το 2015 είχαν κυμανθεί στα 382 εκατομμύρια δολάρια.
Η δραστηριότητα του στο Άμπερντινσαϊρ της Σκωτίας, ξεκίνησε το 2006 αγοράζοντας γη και κατασκευάζοντας ένα γήπεδο γκολφ, όπου οι αντιδράσεις των τοπικών κατοίκων ήταν αρνητικές απέναντί του. Τον Δεκέμβριο του 2015 έκανε αίτηση για χρήση γης με την αιτιολογία κατασκευής αιολικού πάρκου, κάτι που απορρίφθηκε από πέντε Βρετανούς δικαστές. Το 2016 είχε δηλώσει πως θα έκανε προκήρυξη 6.000 θέσεων, αλλά τελικά προσλήφθηκαν μόνο 200 εργαζόμενοι.
Επιπλέον, είναι ο κάτοχος του κλασικού ακινήτου "Turnberry Hotel" από τον Απρίλιο του 2014.
Λοιπές κατασκευές
thumb|right|250px|Ο ουρανοξύστης 40 Wall Street ή The Trump Building.
Ακολούθησαν πολλές κατασκευές και ανακαινίσεις κτιρίων και ουρανοξυστών που είναι γνωστές στις ΗΠΑ, όπως η αναπαλαίωση του νεοκλασικού ουρανοξύστη 40 Wall Street, το οποίο έχει και ως δευτερεύουσα ονομασία το The Trump Building, το Trump World Tower ύψους 262 μέτρων που ξεκίνησε το 1999 και ολοκληρώθηκε το 2001, ξενοδοχειακούς ουρανοξύστες στο Σικάγο, την Χονολουλού, τον Παναμά, το Λας Βέγκας, το Ρίο ντε Τζανέιρο, και στις πόλεις του Καναδά: Τορόντο και Βανκούβερ.
Ονομασία
Λόγω της συνεισφοράς του, κυρίως στην Αμερική, το όνομα Trump έχει γίνει αρκετά γνωστό και συνοδεύεται σε κάθε κατασκευή που είτε ολοκληρώνει ο ίδιος, είτε λόγω της δημοφιλίας του παγκοσμίως.
Ψυχαγωγία
thumb|left|Ένα από τα αστέρια που είναι τοποθετημένα στη [[Λεωφόρος της Δόξας στο Χόλυγουντ|Λεωφόρο της Δόξας στο Χόλυγουντ, είναι και του Τραμπ.]]
Τηλεόραση
Λόγω της συνεισφοράς του στην τηλεόραση βραβεύτηκε με αστέρι στην Λεωφόρο του Λος Άντζελες, το 2007 στον τομέα της τηλεόρασης. Τον Οκτώβριο του 2016 υπέστη βανδαλισμό, αλλά έχει επισκευαστεί. Επίσης, έχει συμμετάσχει και σε 10 τηλεοπτικές σειρές.
Κινηματογράφος
Στον χώρο του κινηματογράφου πρωτοεμφανίστηκε το 1989 όπου και κέρδισε το πρώτο βραβείο με την ερμηνεία του χειρότερου δευτερεύοντος ρόλου. Επιπλέον, εμφανίστηκε στην ταινία Μόνος στο Σπίτι 2: Χαμένος στη Νέα Υόρκη το 1992, στην ταινία Zoolander το 2001 και τέλος στο Wall Street 2 το 2010.
Μουσική
Γενικότερα, πολλοί καλλιτέχνες έχουν ως σημείο αναφοράς το επίθετο του Ντόναλντ Τραμπ σε είδη μουσικής όπως το ραπ, η ποπ και η ροκ. Αιτίες που φαίνονται από τους στίχους των τραγουδιών είναι η ποιότητα ζωής που έχει ο ίδιος, η προσπάθεια του να γίνει Πρόεδρος ενώ μετά την νίκη του αυτό αναπτύχθηκε σε επόμενα τραγούδια.
Επαγγελματική πάλη
Ο Ντόναλντ Τραμπ είναι οπαδός της επαγγελματικής πάλης WWE και φίλος του Βινς Μακμάν. Για πρώτη φορά υποδέχτηκε το κοινό της WrestleMania IV και V τα έτη 1988 - 1989 σε δικό τους ακίνητο, συνεχίζοντας ωστόσο τις εμφανίσεις του στην WrestleMania VII και WrestleMania XX.
Πρωταγωνιστικό ρόλο έπαιξε για πρώτη φορά στην WrestleMania 23, σε έναν από τους πιο σημαντικούς αγώνες της βραδιάς, που ονομάστηκε Ο αγώνας των δισεκατομμυριούχων. Ο Τραμπ δεν αγωνίστηκε, κάτι που ακολούθησε και ο Μακμάν, όμως επέλεξαν συγκεκριμένους παλαιστές για λυθούν οι παρεξηγήσεις τους. Πρόκειται για τους Μπόμπι Λάσλει και Ουμάγκα αντίστοιχα. Διαιτητής του αγώνα καθορίστηκε (σεναριακά πάντα) ο Στόουν Κοντ Στιβ Όστιν.
Άλλη μια παρουσία του, πραγματοποιήθηκε στις 15 Ιουνίου του 2009 με τον Μακμάν να πουλάει ένα από τα νυχτερινά σόου επαγγελματικής πάλης στον ίδιο. Μία γενναιόδωρη κίνηση που έπραξε ο Τραμπ ήταν η επιστροφή χρημάτων που δόθηκαν από τους παρευρισκόμενους εκείνη την νύχτα. Ο Μακμάν, για "οικονομικούς λόγους" αγόρασε ξανά το σόου την επόμενη εβδομάδα, σε τιμή διπλάσια από ότι το έδωσε ο ίδιος στον Τραμπ.
Το 2013 εντάσσεται στο WWE Hall of Fame, ένας ετήσιος θεσμός που γίνεται πριν από το μεγαλύτερο σόου της διοργάνωσης, WrestleMania, λόγω ευθυμίας, τιμής και πολλών επιτυχιών που κατάφεραν συγκεκριμένοι παλαιστές και ισχυρές προσωπικότητες.
Κατηγορίες για σεξουαλικές παρενοχλήσεις
Από τη δεκαετία του 1980, ο Ντόναλντ Τραμπ έχει κατηγορηθεί για σεξουαλική παρενόχληση και επίθεση, καθώς και μη συναινετικές σεξουαλικές πράξεις, από τουλάχιστον 15 γυναίκες. Τρεις περιπτώσεις οδηγήθηκαν στα δικαστήρια, με την πρώην σύζυγο του Ιβάνα Τραμπ να τον κατηγορεί για βιασμό το 1989 κατά τη διάρκεια των διαδικασιών για το διαζύγιο τους, αλλά αργότερα απέσυρε τη κατηγορία.
Επίσης, η Τζιλ Χαρθ του έκανε μήνυση το 1997 για σεξουαλική παρενόχληση, αλλά η απόφαση κρίθηκε εκτός δικαστηρίων.
Έντονη ήταν η αντίδραση της κοινής γνώμης όταν λίγο πριν τις Προεδρικές εκλογές τον Οκτώβριο του 2016, διέρρευσε ηχητικό ντοκουμέντο όπου ο Τραμπ περηφανευόταν το πόσο εύκολο είναι να κάνει ό,τι σεξουαλικές πράξεις επιθυμεί με γυναίκες λόγω της οικονομικής του δυνατότητας και γενικότερης επιρροής. Συγκεκριμένα, στο ηχητικό καταγράφηκε να λέει ότι «απλά αρχίζω να τις φιλάω, δεν χρειάζεται καν να περιμένω και τις αρπάζω από το μουνί». Ο ίδιος αργότερα απολογήθηκε για τις πράξεις του, ενώ κατηγορήθηκε για «συμπεριφορά αποδυτηρίων».
Πολιτική
Το 1999 ήταν υποψήφιος για το χρίσμα του Ρεπουμπλικανικού κόμματος καταφέρνοντας να κερδίσει στις προκριματικές στην Καλιφόρνια και το Μίσιγκαν. Ωστόσο το χρίσμα του κόμματος πήρε ο Τζορτζ Μπους.
Το 2006 και το 2014, έδειξε ενδιαφέρον για τη θέση του Κυβερνήτη στη Νέα Υόρκη.
Από το 2009 έως και το 2015
Ασχολήθηκε με το θέμα της κρίσης των Αμερικανικών αυτοκινητοβιομηχανιών και κυρίως με την οικονομική κρίση της General Motors που κινδύνευε με πτώχευση, αναφέροντας πως αντί να ζητάει λεφτά, θα μπορούσε να καταλήξει σε μια συμφωνία, εννοώντας για εξαγορά μετοχών που κατά το παρελθόν προσπάθησε το 2005.
Το 2012 ενεπλάκη με το κόμμα των Ρεπουμπλικανών για να εισέλθει ως υποψήφιος Πρόεδρος των ΗΠΑ. Ο Τραμπ, μέχρι ένα χρονικό διάστημα είχε κεντρίσει το ενδιαφέρον πολλών, αφού μετά τις δημόσιες αμφισβητήσεις για την καταγωγή του Μπαράκ Ομπάμα είχε φτάσει σε ένα σημείο να ξεπεράσει και τον Μιτ Ρόμνεϊ, πρώην κυβερνήτη της Μασαχουσέτης. Πάνω σε αυτό το «αδύνατο σημείο» του πρώην Προέδρου, στάλθηκαν ερευνητές για να μάθουν αν όντως υπάρχουν οικογενειακές ρίζες του, για να καταλήξουν πως δεν έχουν βρεθεί. Ωστόσο, ανακαλύφθηκε πως οι ρίζες του Μπαράκ Ομπάμα, είναι Κενυάτικες λόγω των πληροφοριών που συνέλεξαν για την καταγωγή της γιαγιάς του. Τον Σεπτέμβριο του 2016, παραδέχτηκε πως οι ρίζες του Ομπάμα είναι όντως Αμερικάνικες, αναφέροντας πως η φήμη αυτή προήλθε από τη Χίλαρι Κλίντον.
Κατά την προσπάθεια του για το επιτυχές αποτέλεσμα της θέσης του Κυβερνήτη της Νέας Υόρκης, κατηγορούσε τον Άντριου Κουόμο για αδυναμία διακυβέρνησης σε μια περιοχή που υποφέρει από υψηλή φορολογία. Μετά από δημοσκόπηση, ο Κουόμο υπερίσχυσε του Τραμπ κατά 37 μονάδες.
Έχοντας ως αντίπαλο τον Τεντ Κρουζ για την υποψηφιότητα των Ρεπουμπλικανών, ο Τραμπ κέρδισε με ποσοστό 44,9% έναντι του 25,1%. Ο Ντόναλντ Τραμπ όντας επικεφαλής των Ρεπουμπλικανών στις Προεδρικές εκλογές, κέρδισε στις 8 Νοέμβριου 2016 τη Χίλαρι Κλίντον λόγω περισσότερων εκλεκτόρων, αν και είχε 2,3% λιγότερες ψήφους. Έτσι, έγινε ο πλουσιότερος Πρόεδρος στην εθνική ιστορία της χώρας.
Ο Τραμπ ως Πρόεδρος των ΗΠΑ (2017-2021)
«Μαζί θα ξαναδώσουμε στην Αμερική τη δύναμή της. Θα ξαναδώσουμε στην Αμερική την ευημερία της. Θα ξαναδώσουμε στην Αμερική την υπερηφάνεια της. Θα ξαναδώσουμε στην Αμερική την ασφάλειά της. Και ναι, μαζί, θα ξαναδώσουμε στην Αμερική το μεγαλείο της»
μικρογραφία|289x289εσ|Ο Ντόναλντ Τραμπ, ορκιζόμενος ως [[Πρόεδρος των Ηνωμένων Πολιτειών|Πρόεδρος των ΗΠΑ, στις 20 Ιανουαρίου 2017 στο Καπιτώλιο των ΗΠΑ.]]
Είχε δηλώσει πως θέλει να ανοίξει νέες θέσεις εργασίας για να μπορέσει να τις δώσει προς στον Αμερικανικό λαό. Ένας από τους στόχους, στους οποίους είχε αναφερθεί κατά την προεκλογική περίοδο ήταν να αναπτύξει την πυρηνική εθνική άμυνα κατά του Ιράν και της Βόρειας Κορέας.
Άλλο ένα έργο στο οποίο είχε αναφερθεί είναι η κατασκευή τείχους στα σύνορα ΗΠΑ - Μεξικού. Είχε δηλώσει ότι οι δαπάνες για το έργο θα γίνονταν από το Μεξικό, κάτι που αρνήθηκε μετέπειτα η άλλη πλευρά.
Ο ίδιος έχει αναφέρει πολλές φορές πως κατήργησε το πρόγραμμα ασφάλισης και κοινωνικής περίθαλψης του Μπαράκ Ομπάμα (Obamacare) αναφέροντας πως ήταν «καταστροφικό και σπάταλο». Μία από τις πρώτες πράξεις της προεδρίας του ήταν να υπογράψει διάταγμα που άνοιγε τον δρόμο για την κατάργηση του Obamacare.
thumb|right|300px|Ο Τραμπ επιδεικνύει το εξώφυλλο της [[The Washington Post|Washington Post που αναφέρει την αθώωσή του.]]
Πρώτη μομφή
Στις 18 Δεκεμβρίου 2019, η Βουλή των Αντιπροσώπων αποφάσισε κατά πλειοψηφία την καθαίρεση του Τραμπ και την παραπομπή του στη Γερουσία, κατηγορώντας τον για κατάχρηση εξουσίας, επειδή πίεσε την Ουκρανία να διενεργήσει έρευνα σε βάρος πολιτικού του αντιπάλου.
Η Γερουσία, αθώωσε πλήρως τον Ντόναλντ Τραμπ, απαλλάσοντάς τον και από τις δύο κατηγορίες (κατάχρηση εξουσίας και παρακώλυση του Κογκρέσου). Αίσθηση προκάλεσε η επιλογή του γερουσιαστή Μιτ Ρόμνεϊ, ο οποίος για πρώτη φορά στην ιστορία των Ηνωμένων Πολιτειών ψήφισε κατά του προέδρου που έχει εκλεγεί με το κόμμα του. Ο Ρόμνεϊ δήλωσε ότι κρίνει ένοχο τον Ντόναλντ Τραμπ για την κατηγορία της κατάχρησης εξουσίας.
Δεύτερη μομφή
Ύστερα από την εισβολή οπαδών του Προέδρου Ντόναλντ Τραμπ στο Καπιτώλιο των ΗΠΑ, στις 6 Ιανουαρίου 2021, την ώρα που συνερχόταν το Κογκρέσο με τον Αντιπρόεδρο Μάικ Πενς,   η Πρόεδρος της Βουλής των Αντιπροσώπων Νάνσι Πελόζι, μαζί με όλους τους Βουλευτές του Δημοκρατικού κόμματος και δέκα βουλευτές του Ρεπουμπλικανικού κόμματος, υπέγραψαν αίτημα μομφής κατά του Ντόναλντ Τραμπ και παραπομπής του σε δίκη, καθώς και καθαίρεση, προς τη Γερουσία των ΗΠΑ, στις 13 Ιανουαρίου 2021. Έτσι, ο Τραμπ έγινε ο πρώτος Πρόεδρος ο οποίος παραπέμπεται δύο φορές για καθαίρεση από το αξίωμά του.
Στις 13 Φεβρουαρίου 2021, η Γερουσία, αποφάσισε με ψηφοφορία 57 υπέρ της καταδίκης και 43 κατά, με επτά Ρεπουμπλικανούς Γερουσιαστές να καταψηφίζουν τον Ντόναλντ Τραμπ (Μιτ Ρόμνεϊ, Λιζα Μαρκόσφκι, Μπεν Σας, Σούζαν Κόλλινς, Πατ Τούμεϊ, Μπιλ Κάσιντι και Ρίτσαρντ Μπερ). Ωστόσο, δεν επιτεύχθηκε η πλειοψηφία των δύο τρίτων (67/100) για την καταδίκη, οπότε ο πρώην πρόεδρος Τραμπ, αθωώθηκε. Έτσι, ο Τραμπ έγινε ο πρώτος Πρόεδρος, ο οποίος αθωώνεται δύο φορές.
Ύστερα από την Προεδρία
Ύστερα από την λήξη της προεδρικής θητείας του, στις 20 Ιανουαρίου 2021, ο Ντόναλντ Τραμπ διαμένει πλέον μόνιμα στην ιδιόκτητη λέσχη του, στο Μαρ-α-Λάγκο του Παλμ Μπιτς της Φλόριντα. Εκεί βρίσκεται το επίσημο γραφείο του ως πρώην πρόεδρος των ΗΠΑ.
Τον Φεβρουάριο του 2021, ο Τραμπ ίδρυσε μια νέα εταιρεία υπηρεσιών κοινωνικής δικτύωσης και τεχνολογίας, με την ονομασία Trump Media & Technology Group (TMTG). Τον Φεβρουάριο του 2022, η TMTG, λάνσαρε την πλατφόρμα κοινωνικής δικτύωσης με την ονομασία Truth Social.
Ο Τραμπ συνεχίζει να είναι ενεργός πολιτικά και μάλιστα συνεχίζει να θεωρείται ως ο de facto ηγέτης του Ρεπουμπλικανικού Κόμματος. Έχει επικεντρωθεί κυρίως στην συμμετοχή σε ομιλίες, προεκλογικές συγκεντρώσεις και συγκέντρωση κεφαλαίων. Ιδιαίτερα κατά τις ενδιάμεσες εκλογές του 2022, ο Τραμπ διαδραμάτισε σημαντικό ρόλο, υποστηρίζοντας ενεργά, πάνω από 250 υποψηφίους.
Προεδρική εκστρατεία 2024
Ύστερα από τις ενδιάμεσες εκλογές του 2022, ο Ντόναλντ Τραμπ στις 15 Νοεμβρίου 2022, ανακοίνωσε από το Μαρ-α-Λάγκο, επίσημα την υποψηφιότητά του για το προεδρικό χρίσμα του Ρεπουμπλικανικού Κόμματος για τις προεδρικές εκλογές του 2024.
Εάν ο Τραμπ καταφέρει και εξασφαλίσει το χρίσμα των Ρεπουμπλικανών και εκλεγεί ξανά πρόεδρος των Ηνωμένων Πολιτειών, θα είναι ο δεύτερος πρόεδρος στην ιστορία της χώρας που θα υπηρετήσει δύο μη συνεχόμενες θητείες, ύστερα από τον Γκρόβερ Κλίβελαντ (1885–1889 και 1893–1897). Ο τίτλος του σε τέτοια περίπτωση θα είναι πιθανότατα "45ος και 47ος Πρόεδρος των Ηνωμένων Πολιτειών.
Παραπομπές
Κατηγορία:Πρόεδροι των ΗΠΑ Κατηγορία:Προεδρία του Ντόναλντ Τραμπ Κατηγορία:Πολιτικοί του Ρεπουμπλικανικού Κόμματος (ΗΠΑ) Ντοναλντ Κατηγορία:Γερμανοαμερικανοί Κατηγορία:Αμερικανοί πολιτικοί Κατηγορία:Αμερικανοί συγγραφείς Κατηγορία:Αμερικανοί επιχειρηματίες Κατηγορία:Αμερικανοί ξενοδόχοι Κατηγορία:Αμερικανοί τηλεπαρουσιαστές
Αλόνα E. Έβανς
Η Αλόνα E. Έβανς (27 Φεβρουαρίου 1917 - 23 Σεπτεμβρίου 1980) ήταν Αμερικανίδα λόγιος που ειδικεύτηκε στο διεθνές δίκαιο και ήταν ένας από τους πρώτους Αμερικανούς ακαδημαϊκούς που έγραψαν εκτενώς νομικά ζητήματα που σχετίζονται με διεθνείς τρομοκράτες, φυγάδες και πρόσφυγες. Η Έβανς ήταν καθηγητής και πρόεδρος του Τμήματος Πολιτικών Επιστημών στο Wellesley College, στο Wellesley της Μασαχουσέτης, και ήταν η πρώτη γυναίκα που υπήρξε πρόεδρος της Αμερικανικής Εταιρείας Διεθνούς Δικαίου.
Νεανικά χρόνια
Η Έβανς γεννήθηκε ως Alona Elizabeth Evans στις 27 Φεβρουαρίου 1917 στο Providence του Ρόουντ Άιλαντ. Ήταν η κόρη του Robert Richard Evans και της Florence Elizabeth Whitehead. Ο πατέρας της, μετανάστης από την Ουαλία, ήταν ερευνητής της υπηρεσίας εσωτερικού εισοδήματος όταν σκοτώθηκε σε ηλικία 54 ετών από έναν μεθυσμένο οδηγό ενώ ήταν σε υπηρεσία στη Βόρεια Καρολίνα το 1941. Η Evans έλαβε πτυχίο (1940, magna cum laude) και διδακτορικό (1945) από το Πανεπιστήμιο Duke, Durham, Βόρεια Καρολίνα. Υπηρέτησε στο Υπουργείο Πολέμου των ΗΠΑ και στο Υπουργείο Εξωτερικών των ΗΠΑ κατά τον Δεύτερο Παγκόσμιο Πόλεμο (1942-1943).
Εταιρείες διεθνούς δικαίου
Η Έβανς ήταν μέλος της Αμερικανικής Εταιρείας Διεθνούς Δικαίου από το 1943 μέχρι το θάνατό της το 1980. Ήταν συντάκτης Δικαστικών Αποφάσεων για το περιοδικό της Εταιρείας, το American Journal of International Law, από το 1966 έως το 1976, η πρώτη γυναίκα που υπηρέτησε στο διοικητικό συμβούλιο του περιοδικού. Ήταν Αντιπρόεδρος της Εταιρείας από το 1976-1979 και Πρόεδρος το 1980, και πάλι η πρώτη γυναίκα που κατείχε αυτές τις θέσεις στην ιστορία της Εταιρείας. Όταν απεβίωσε το 1980, ήταν στα μέσα της θητείας της ως Πρόεδρος της ASIL. Η Έβανς ήταν επίσης μέλος της Εκτελεστικής Επιτροπής της Διεθνούς Ένωσης Δικαίου (Λονδίνο) και πρόεδρος της Επιτροπής Διεθνούς Τρομοκρατίας (1973-1980).
Άλλες δραστηριότητες και αναγνώριση
Η Έβανς ήταν μέλος του διοικητικού συμβουλίου της Αμερικάνης Ένωσης Ακαδημαϊκών Γυναικών από το 1963-1967 και έλαβε το βραβείο AAUW Achievement το 1971 ως αναγνώριση των επιτευγμάτων της στο διεθνές δίκαιο.
Η Έβανς καταγράφηκε σε πολλές εκδόσεις των Who's Who στην Αμερική και Who's Who των Αμερικανών γυναικών.
Δημοσιεύσεις
Η Έβανς ήταν ο συγγραφέας πολλών άρθρων σχετικά με το διεθνές δίκαιο σε περιοδικά όπως το American Journal of International Law, International Law Reports, International Lawyer και το British Yearbook of International Law. Ήταν επίσης συν-συντάκτης (με τον John F. Murphy ) με συνεισφορά στις νομικές πτυχές της διεθνούς τρομοκρατίας (Lexington, Mass: DC Heath & Co., 1978). ISBN 978-0-669-02185-1. Το περιεχόμενο αυτού του βιβλίου προετοιμάστηκε αρχικά για το Υπουργείο Εξωτερικών των ΗΠΑ υπό την αιγίδα της Αμερικανικής Εταιρείας Διεθνούς Δικαίου.
Θάνατος
Η Έβανς πέθανε από συμφορητική καρδιακή ανεπάρκεια σε ηλικία 63 στις 23 Σεπτεμβρίου 1980 στο Νεύτωνα της Μασαχουσέτης. Η Έβανς προσέφερε την περιουσία της για να χρησιμοποιηθεί ως φοιτητικά βραβεία για την αριστεία στο διεθνές δίκαιο, συμπεριλαμβανομένου του Duke University, του πανεπιστημίου όπου απέκτησε τον πτυχιακό της τίτλο.
Βιβλιογραφικές αναφορές
Κατηγορία:Αμερικανοί πανεπιστημιακοί Κατηγορία:Σελίδες με μη επιθεωρημένες μεταφράσεις
Αλφόνσος Ε΄ της Αραγωνίας
Βιογραφία
Ο Αλφόνσος Ε΄ ήταν γιος του αντιβασιλιά της Καστίλης και μετέπειτα βασιλιά της Αραγωνίας, Φερδινάνδου της Αντεκέρα και της Ελεονώρας των Τραστάμαρα, κόρης του Σάντσο-Αλφόνσου κόμη του Αλμπουρκέρκε. Έγινε διάδοχος του αραγωνικού θρόνου το 1412, όταν ο πατέρας του ανακηρύχθηκε βασιλιάς της Αραγώνας μετά τον Συμβιβασμό του Κάσπε· τρία χρόνια αργότερα, στον καθεδρικό ναό της Βαλένθια νυμφεύτηκε την εξαδέλφη του, πριγκίπισσα Μαρία των Τραστάμαρα, κόρη του Ερρίκου Γ΄ της Καστίλης και της Αικατερίνης του Λάνκαστερ. Διαδέχθηκε τον πατέρα του στις 2 Απριλίου 1416.
Γενικά η βασιλεία του θεωρείται επιτυχημένη, όσον αφορά τις προσωπικές του βλέψεις στην Ιταλία. Κατέκτησε το βασίλειο της Νεαπόλεως και το ενσωμάτωσε οριστικά στο Στέμμα της Αραγώνας, μετεγκαθιστώντας το παλάτι του στη νοτιοϊταλική πρωτεύουσα και θέτοντας στόχους για τη δημιουργία μιας ακόμη ευρύτερης μεσογειακής αυτοκρατορίας. Στα σχέδιά του ενέταξε πολλάκις την εισβολή των Βαλκανίων και γι' αυτό ήρθε σε επαφές και σύναψε συμμαχία με τον Αλβανό ηγέτη Γεώργιο Σκεντέρμπεη. Εντούτοις έδειξε μια πλήρη αδιαφορία για τα πατρογονικά εδάφη του Στέμματος στην Ιβηρική χερσόνησο, τα οποία επισκέφτηκε μετρημένες φορές μόνο για να ζητήσει ενισχύσεις σε στρατεύματα ή σε χρήματα, γεγονός που ενέτεινε τη δυσαρέσκεια των υποτελών του και προετοίμασε το έδαφος για τον Καταλανικό Εμφύλιο Πόλεμο. Απεβίωσε το 1458 και τον διαδέχθηκε ο γιος του, Ιωάννης Β΄.
Γεννήθηκε στη Μεδίνα ντελ Κάμπο. Ο πατέρας του ήταν υιός του Ιωάννη Α΄ βασιλιά της Καστίλης και της Ελεονώρας Βαρκελώνης, μέσω της οποίας ο Φερδινάνδος Α΄ κληρονόμησε το βασίλειο της Αραγωνίας και της Σικελίας. Αν και η Σαρδηνία ανήκε στη Γένουα, ισχυρίσθηκε ότι ήταν δική του· από το 1420 κατείχε μεγάλο μέρος της Κορσικής και το 1421 η άκληρη Ιωάννα Β΄ Καπετιδών-Ανζού βασίλισσα της Νεαπόλεως τον κάλεσε να τη βοηθήσει εναντίον του διεκδικητή Λουδοβίκου Γ΄ Βαλουά-Ανζού. Τον υιοθέτησε και του υποσχέθηκε την κληρονομία του βασιλείου της Νεαπόλεως. Επειδή ο Λουδοβίκος Γ΄ είχε τον κοντοτιέρο Μούτσιο Σφόρζα και την υποστήριξη του πάπα Μαρτίνου Ε΄, ο Αλφόνσος Ε΄ εκμίσθωσε τον κοντοτιέρο Μπράτσιο ντα Μοντόνε και υποστήριξε τον αντίπαπα Βενέδικτο ΙΓ´.
Όταν ο πάπας δυσαρεστήθηκε με τη βασίλισσα και ο Σφόρζα αποσύρθηκε, ο Αλφόνσος Ε΄ νόμισε ότι όλα λύθηκαν, αλλά ο η Ιωάννα Β΄ είχε κάνει τον εραστή της Τζιάννι Καρατσιόλο κυβερνήτη του βασιλείου, άνδρα με φιλοδοξία υπέρμετρη. Ο Αλφόνσος Ε΄ τον συνέλαβε και πολιόρκησε τη βασίλισσα στο κάστρο Καπουάνο. Η Ιωάννα Β΄ κάλεσε τον Σφόρζα, που νίκησε τους Αραγωνέζους στρατιώτες και εξαγόρασε τον Καρατσιόλο· οι δυο τους πήγαν στην Αμβέρσα ενώ ο Αλφόνσος Ε΄ αποσύρθηκε στο κάστρο Νουόβο, όπου έλαβε ενίσχυση 22 γαλερών υπό τον Τζιοβάννι ντα Καρντόνα. Η πολυπράγμων Ιωάννα Β΄ αποκήρυξε την υιοθεσία του Αλφόνσου Ε΄ και, με την προτροπή του πάπα, ονόμασε κληρονόμο της τον Λουδοβίκο Γ´. Ο Αλφόνσος Ε΄ κάλεσε τους μισθοφόρους του Μοντόνα να πολιορκήσουν τη βασίλισσα στη Λ΄ Ακουίλα· εκεί σκοτώθηκε ο Μούτσιο Σφόρζα. Επειδή έπρεπε να επιστρέψει στην Αραγωνία, όπου αδελφοί του αντιδικούσαν με το βασίλειο της Καστίλης, άφησε στη Νάπολη τον αδελφό του Πέτρο. Στη διαδρομή κατέστρεψε τη Μασσαλία, που ήταν ιδιοκτησία του Λουδοβίκου Γ´.
Ο Φίλιππος-Μάριος Βισκόντι δούκας του Μιλάνου ήλθε σε βοήθεια της Ιωάννας Β΄ με Γενουατικό στόλο και αφού κατέλαβε περιοχές γύρω από τη Νάπολη, πολιόρκησε την πόλη με τη βοήθεια των μισθοφόρων του Φρανσέσκο Σφόρζα, υιού του Μούτσιο. Εισέβαλαν στη Νάπολη το 1424 και ο Πέτρος, αφού αντιστάθηκε στο κάστρο Νουόβο, αποσύρθηκε στη Σικελία. Η Ιωάννα Β΄ επέστρεψε στην πόλη, αλλά οι επικίνδυνες φιλοδοξίες του Καρακιόλο έκαναν τη βασίλισσα να σχεδιάσει τη δολοφονία του το 1432. Το 1434 απεβίωσε ο Λουδοβίκος Γ΄ και η Ιωάννα Β΄, αφού έκανε κληρονόμο της τον νεότερο αδελφό του Ρενέ, απεβίωσε το επόμενο έτος. Ο νέος κληρονόμος δεν άρεσε στον πάπα Μαρτίνο Δ΄, τυπικά επικυρίαρχο του βασιλείου. Οι Ναπολιτάνοι αντέδρασαν καλώντας τους Γάλλους και ο Αλφόνσος Ε΄ αποφάσισε να παρέμβει· κατέλαβε την Κάπουα και πολιόρκησε τη Γαέτα, αλλά ο Βισκόντι έστειλε Γενουατικό στόλο 25 γαλερών με τον Μπιάζιο Ασερέτο, που νίκησε και αιχμαλώτισε τον βασιλιά της Αραγωνίας και της Σικελίας.
Ο αιχμάλωτος Αλφόνσος Ε΄ εντυπωσίασε με την καλλιεργημένη συμπεριφορά του και έπεισε τον Βισκόντι ότι δεν συμφέρει το Μιλάνο να ηττηθεί η Αραγωνική μερίδα της Νάπολης, έτσι ελευθερώθηκε και με τον Σικελικό του στόλο κατέλαβε την Κάπουα και τη Γαέτα το 1436. Τα παπικά στρατεύματα που εισέβαλαν, τα αντιμετώπισε δωροδοκώντας τον διοικητή τους καρδινάλιο Τζιοβάνι Βιτελέσκι. Ο Ρενέ είχε καταφέρει να φθάσει στη Νάπολη το 1438. Ο Αλφόνσος Ε΄ άρχισε να πολιορκεί την πόλη, αλλά ο αδελφός του Πέτρος σκοτώθηκε στη μάχη και το κάστρο Νουόβο καταλήφθηκε από τους άνδρες του Ρενέ το 1439. Μετά τον θάνατο του Τζάκοπο Καλντόρα, κοντοτιέρου του Ρενέ, ο Αλφόνσος Ε΄ κατέλαβε εύκολα τις περιοχές γύρω από τη Νάπολη. Είχε το πιο εντυπωσιακό πυροβολικό της εποχής και άρχισε την πολιορκία της Νάπολης το 1441· μετά την επιστροφή του Ρενέ στην Προβηγκία, εύκολα κατέβαλε την αντίσταση των Ναπολιτάνων και εισήλθε θριαμβευτικά στην πόλη το 1443. Τρία έτη μετά κατέλαβε και τη Σαρδηνία.
Το 1448 μερικοί βαρώνοι της Νάπολης επαναστάτησαν και ο Αλβανός αρχηγός Σκεντέρμπεης απέστειλε τρεις σειρές στρατού υπό τον Δημήτριο Ρέρες για βοήθεια. Ο βασιλιάς της Αραγωνίας έγινε ο δυνατός και πιστός υποστηρικτής του· μάλιστα μετά τη δεύτερη νίκη του Σκεντέρμπεη το 1451 εναντίον του Μουράτ Β΄, τον έκανε υποτελή του και του έστειλε χρήματα, στρατό, στρατιωτικό εξοπλισμό και την υπόσχεση να παραγάγει καταφύγιο στον ίδιο και στην οικογένειά του, αν παραστεί ανάγκη.
Ο Αλφόνσος Ε΄ είχε ένα μόνο υιό, τον νόθο Φερδινάνδο και με το να δηλώσει υποτέλεια στον πάπα Ευγένιο Δ΄, έλαβε τη συγκατάθεσή του ότι μπορούσε να κληροδοτήσει τη Νάπολη στον Φερδινάνδο. Ενώ σχεδίαζε να κατακτήσει τη Γένοβα, απεβίωσε στο κάστρο ντελ' Όβο (του Αυγού) το 1458. Όσο ζούσε την Αραγωνία διαχειριζόταν ο νεότερος αδελφός του Ιωάννης, που τον διαδέχθηκε ως Ιωάννης Β΄ στην Αραγωνία, Σικελία και Σαρδηνία.
Οικογένεια
Το 1408 νυμφεύτηκε την εξαδέλφη του Μαρία των Τραστάμαρα, κόρη του Ερρίκου Γ΄ βασιλιά της Καστίλης, αλλά δεν απέκτησαν τέκνα.
Είχε ερωμένη τη Λουκρέτσια ντ' Αλάγκνο, de facto βασίλισσα και μούσα του.
Από την ερωμένη του Ζιραλντόνα Καρλίνο είχε τέκνα:
Πρόγονοι
}}
Α΄ Εθνική Κατηγορία υδατοσφαίρισης ανδρών 1984
Το πρωτάθλημα Ελλάδας υδατοσφαίρισης ανδρών 1984 ήταν το δέκατο έβδομο πρωτάθλημα της Εθνικής Κατηγορίας υδατοσφαίρισης. Ξεκίνησε στις 22 Αυγούστου και ολοκληρώθηκε στις 1 Οκτωβρίου.
Γλώσσα Γιακάν
Η Γιακάν είναι γλώσσα στο νησί Μπασιλάν στις Φιλιππίνες. Είναι η μητρική γλώσσα των Γιακάν, αυτόχθονες κάτοικοι καθώς και η μεγαλύτερη εθνοτική ομάδα στο νησί. Έχει συνολικά 110.000 φυσικούς ομιλητές. Παρά το γεγονός ότι βρίσκεται στις Φιλιππίνες, δεν είναι στενά συνδεδεμένη με άλλες φιλιππινέζικες γλώσσες αλλά συγγενεύει περισσότερο με μαλαϊκές γλώσσες και ενδεχομένως γλώσσες Μπαρίτο του Ινδονησιακού Βόρνεο και αυτές στη Μαδαγασκάρη και τη Μαγιότ.
Εξωτερικοί σύνδεσμοι
Κατηγορία:Γλώσσες των Φιλιππίνων
Στέβε Τέσιτς
Ο Στόγιαν Στέβε Τέσιτς (Стојан Стив Тешић, 29 Σεπτεμβρίου 1942 – 1 Ιουλίου 1996) ήταν Σερβοαμερικανός σεναριογράφος, θεατρικός συγγραφέας και μυθιστοριογράφος. Κέρδισε το Όσκαρ Καλύτερου Πρωτότυπου Σεναρίου το 1979 για την ταινία Οι οργισμένοι (Breaking Away). Ο Τέσιτς θεωρείται επίσης ο εφευρέτης του όρου "μετα-αλήθεια".
Τα πρώτα χρόνια
Ο Στέβε Τέσιτς γεννήθηκε ως Στόγιαν Τέσιτς στο Ούζιτσε, στην κατεχόμενη τότε από τις Δυνάμεις του Άξονα Γιουγκοσλαβία (νυν Σερβία) στις 29 Σεπτεμβρίου 1942. Μετανάστευσε στις Ηνωμένες Πολιτείες με τη μητέρα και την αδερφή του όταν ήταν 14 ετών. Η οικογένειά του εγκαταστάθηκε στο Ανατολικό Σικάγο της Ιντιάνα. Ο πατέρας του πέθανε το 1962.
Ο Τέσιτς αποφοίτησε από το Πανεπιστήμιο της Ιντιάνα το 1965 με πτυχίο στα Ρωσικά. Ήταν μέλος της αδελφότητας Φι Κάπα Ψι. Συνέχισε με μεταπτυχιακές σπουδές στο Πανεπιστήμιο Κολούμπια, λαμβάνοντας μεταπτυχιακό στη Ρωσική Φιλολογία το 1967.
Καριέρα
Στη δεκαετία του 1970, ο Τέσιτς έγραψε μια σειρά από έργα που ανέβηκαν στο The American Place Theatre της Νέας Υόρκης. Το πρώτο από αυτά τα έργα, Οι ξυλουργοί (αγγλικά: The Carpenters), έκανε πρεμιέρα τη σεζόν 1970-1971. Ο Μπάμπα Γκόγια έκανε πρεμιέρα στο θέατρο τον Μάιο του 1973. Στο καστ συμμετείχαν η Ολυμπία Δουκάκη και ο Τζον Ράντολφ. Μέσα στην ίδια χρονιά, το έργο ανέβηκε στο Cherry Lane Theatre.
Το έργο Οι ξυλουργοί με πρωταγωνιστές τους Βίνσεντ Γκαρντένια και Τζόζεφ Χίντι, προβλήθηκε από το PBS στις 19 Δεκεμβρίου 1973 σε τηλεοπτική μετάδοση. Το θέμα της παράστασης ήταν η διάλυση μιας αμερικανικής οικογένειας που διχαζόταν από το χάσμα των γενεών.
Ο Τζον Ράντολφ, η Αϊλίν Μπρέναν και ο Τζον Μπεκ πρωταγωνίστησαν στην κωμωδία Nourish the Beast στο PBS την Πέμπτη, 12 Φεβρουαρίου 1974.
Το έργο του Division Street έκανε πρεμιέρα στο Ambassador Theatre της Νέας Υόρκης στις 8 Οκτωβρίου 1980. Στην παραγωγή πρωταγωνιστούσαν οι Τζον Λίθγκοου και Κιν Κέρτις. Κατέβηκε μετά από 21 παραστάσεις. Το έργο αναβίωσε το 1987 στη Β' Σκηνή, με τον Σολ Ρούμπινεκ στον πρωταγωνιστικό ρόλο.
Ο Τέσιτς επανενώθηκε με τον Πίτερ Γέιτς, τον σκηνοθέτη της ταινίας Οι οργισμένοι, στο θρίλερ του 1981 Αυτόπτης μάρτυρας (Eyewitness) με πρωταγωνιστές τους Σιγκούρνι Γουίβερ, Γουίλιαμ Χερτ, Μόργκαν Φρίμαν και Κρίστοφερ Πλάμερ.
Το 1982 διασκεύασε το μυθιστόρημα του Τζον Ίρβινγκ Ο κόσμος σύμφωνα με τον Γκαρπ για τον κινηματογράφο σε σκηνοθεσία Τζορτζ Ρόι Χιλ και με πρωταγωνιστές τους Ρόμπιν Ουίλιαμς και Γκλεν Κλόουζ στο κινηματογραφικό της ντεμπούτο. Το μπεστ σέλερ μυθιστόρημα είχε χαρακτηριστεί μη κινηματογραφικό.
Το 1985, ο Τέσιτς γύρισε Το όνειρο της νίκης (American Flyers, 1985). Οι κύριοι χαρακτήρες ήταν δύο αδέρφια, που υποδύονταν οι Κέβιν Κόστνερ και Ντέιβιντ Μάρσαλ Γκραντ, οι οποίοι συμμετέχουν σε έναν αγώνα ποδηλασίας μεγάλων αποστάσεων στο Κολοράντο.
Το τελευταίο σενάριο του Τέσιτς γράφτηκε για την ταινία του 1985 Ελένη με πρωταγωνιστές τους Τζον Μάλκοβιτς, Κέιτ Νέλιγκαν και Λίντα Χαντ, με βάση το βιβλίο του Νίκου Γκατζογιάννη που σκηνοθέτησε και πάλι ο Πίτερ Γέιτς.
Το μυθιστόρημά του Τέσιτς Karoo εκδόθηκε μεταθανάτια το 1998. Ο Άρθουρ Μίλερ περιέγραψε το μυθιστόρημα ως εξής: «Συναρπαστικό — μια πραγματική σατιρική εφεύρεση γεμάτη σοφή οργή». Το μυθιστόρημα χαρακτηρίστηκε αξιοσημείωτο βιβλίο από τους New York Times το 1998. Το μυθιστόρημα εμφανίστηκε επίσης σε γερμανική μετάφραση ως Abspann, και μεταφράστηκε επίσης στη Γαλλία το 2012, όπου αναγνωρίστηκε από τους κριτικούς και έγινε μπεστ σέλερ.
Θάνατος
Ο Τέσιτς πέθανε στο Σίντνι της Νόβα Σκόσια του Καναδά την 1η Ιουλίου 1996 μετά από καρδιακή προσβολή. Ήταν 53 ετών.
Τιμές και βραβεία
Το 1973, ο Τέσιτς κέρδισε το Βραβείο Drama Desk ως πιο υποσχόμενος θεατρικός συγγραφέας για το έργο Baba Goya, το οποίο είναι επίσης γνωστό με τον τίτλο Nourish the Beast.
Συριανός (αποσαφήνιση)
Η ονομασία Συριανός μπορεί να αναφέρεται στα παρακάτω:
Στέβε Τέσιτς
Τιμές και βραβεία
Ο Τέσιτς κέρδισε τα ακόλουθα βραβεία για το σενάριο του στην ταινία Οι οργισμένοι το 1979, του οποίου ο αρχικός τίτλος ήταν Bambino:
Έλαβε επίσης υποψηφιότητα το 1980 για Χρυσή Σφαίρα Καλύτερου Σεναρίου σε ταινία.
Εξωτερικοί σύνδεσμοι
Κατηγορία:Απόφοιτοι του Πανεπιστημίου Κολούμπια Κατηγορία:Βραβευμένοι με Όσκαρ Καλύτερου Πρωτότυπου Σεναρίου Κατηγορία:Σέρβοι συγγραφείς Κατηγορία:Γιουγκοσλάβοι συγγραφείς
Γλώσσα Σεμπακούνγκ
Η Σεμπακούνγκ Μουρούτ, ή Σεμπακούνγκ, επίσης γνωστή ως Τίνγκαλαν, είναι μία από τις γλώσσες Σαμπαχάν του Βόρνεο που ομιλούνται από τους Τιντόνγκ. Ομιλείται από 3.200 άτομα στην Ινδονησία, ενώ υπάρχει εθνοτικός πληθυσμός που αριθμεί 2.000 άτομα στη Μαλαισία.
Κβο βάντις (μυθιστόρημα)
thumb|Εικονογράφηση σκηνής του μυθιστορήματος, με τίτλο «Η Λυγία φεύγει από την οικία του Αύλου», από τον Domenico Mastroianni (καρτ-ποστάλ του 1913) thumb|285px|Ο [[Νέρων τραγουδά για την καιγόμενη Ρώμη. Εικονογράφηση του M. de Lipman, εκδ. Altemus, 1897.]] Το μυθιστόρημα Κβο βάντις: μια αφήγηση για την εποχή του Νέρωνος, γνωστό κυρίως ως απλώς Κβο βάντις (Quo Vadis), είναι ιστορικό λογοτεχνικό έργο του Πολωνού συγγραφέα Χένρικ Σιενκιέβιτς. Ο τίτλος προέρχεται από την ομώνυμη λατινική ερωτηματική φράση που σημαίνει «πού πηγαίνεις;» και εμφανίζεται στο εξηκοστό ένατο κεφάλαιο του μυθιστορήματος, σε μία επαναφήγηση της σχετικής χριστιανικής παραδόσεως, σύμφωνα με την οποία ο Απόστολος Πέτρος, λιγοψυχεί και εγκαταλείπει το ποίμνιό του φεύγοντας από τη Ρώμη, αλλά στον δρόμο συναντά τον Ιησού Χριστό.
Ο συγγραφέας είχε μελετήσει πολύ τη Ρωμαϊκή Αυτοκρατορία προτού γράψει το έργο, με μέλημα να αποδώσει σωστά τις ιστορικές λεπτομέρειες, και αρκετά ιστορικά πρόσωπα εμφανίζονται στο βιβλίο. «Είχε γύρισει την πόλη και τη ρωμαϊκή πεδιάδα με τον Τάκιτο στο χέρι.» Ως σύνολο, το μυθιστόρημα μεταφέρει στον αναγνώστη ένα μήνυμα υπέρ του Χριστιανισμού.
Πρωτοδημοσιεύθηκε σε συνέχειες στην εφημερίδα Gazeta Polska μεταξύ 26ης Μαρτίου 1895 και 29 Φεβρουαρίου 1896, καθώς και σε δύο ακόμα έντυπα, τα Czas και Dziennik Poznański, αρχίζοντας δύο και τρεις ημέρες αργότερα. Εκδόθηκε σε μορφή βιβλίου το 1896 και από τότε έχει μεταφρασθεί σε περισσότερες από 55 γλώσσες, έχοντας κάνει 2.002 εκδόσεις. Υπήρξε σημαντικός παράγοντας ώστε να βραβευθεί ο Σιενκιέβιτς με το Βραβείο Νόμπελ Λογοτεχνίας το 1905.
Περίληψη της πλοκής
Ο εμφανίσιμος στρατιωτικός διοικητής (τριβούνος) Μάρκος Βινίκιος, επιστρέφοντας στη Ρώμη από υπηρεσία στην ανατολή, γνωρίζει και ερωτεύεται τη Λυγία, θυγατέρα κάποιου βάρβαρου βασιλιά, η οποία ζει ως όμηρος στην οικία του Αύλου Πλαύτιου (ενός βετεράνου στρατηγού) και της συζύγου του Πομπονίας Γραικίνας, η οποία είναι κρυφά Χριστιανή. Ο θείος του Βινίκιου, ο Πετρώνιος, χρησιμοποιεί την επιρροή του στον Νέρωνα, ώστε να αφαιρεθεί η επιμέλεια της Λυγίας από τον Πλαύτιο και να δοθεί στον Βινίκιο. Αλλά το σχέδιο «στραβώνει» όταν ο Αυτοκράτορας, κατά την προσωρινή παραμονή της στα ανάκτορα (όπου συναντά και την ευνοούμενη του Νέρωνα Ακτή), την προσκαλεί σε ένα οργιώδες συμπόσιο, όπου η Λυγία, η οποία είχε κατηχηθεί στον Χριστιανισμό από την Πομπονία, γεμίζει φρίκη από το απρεπές φλερτ του μεθυσμένου Βινίκιου και τον εκφυλισμό της αυτοκρατορικής αυλής. Διατάζει έτσι τον Ούρσο (τον σωματοφύλακά της από την πατρίδα της, που επίσης ασπάσθηκε τον Χριστιανισμό) να οργανώσει μια ομάδα Χριστιανών να στήσει ενέδρα στην άμαξά της κατά τη μεταφορά της από το ανάκτορο στην οικία του Βινίκιου την επόμενη ημέρα. Το σχέδιο πετυχαίνει και η Λυγία εξαφανίζεται.
Ο Βινίκιος τώρα είναι γεμάτος απόγνωση. Ο Πετρώνιος τον λυπάται κι έτσι αναζητά τις υπηρεσίες του Έλληνα φιλοσόφου Χίλωνος Χιλωνίδου. Από ένα συμβολικό ψάρι που είχε σχεδιάσει η Λυγία σιωπηλή στον Βινίκιο στην οικία του Πλαύτιου, ο Χίλων ερευνά και διαπιστώνει ότι η Λυγία είναι Χριστιανή. Αναλαμβάνει να παραστήσει τον Χριστιανό για να ανακαλύψει το πού κρύβεται η Λυγία. Η ελπίδα ξυπνά όταν ο Χίλων αναγνωρίζει τον Ούρσο στο εργαστήρι ενός κοινού τους μάστορα. Μαθαίνοντας από τον Χίλωνα ότι η χριστιανική κοινότητα της πόλεως πρόκειται να συναντηθεί τη νύχτα στο Οστριένουμ, έξω από τα τείχη, για να ακούσει τον Απόστολο Πέτρο, που μόλις είχε φθάσει από τη Γαλιλαία, ο Βινίκιος επιμένει να συνοδεύσει τον Χίλωνα εκεί μεταμφιεσμένος, ελπίζοντας να δει τη Λυγία. Αν και στιγμιαία εντυπωσιάζεται από τις αναμνήσεις του Πέτρου από τον Χριστό, ο Βινίκιος τα ξεχνά όλα όταν ξεχωρίζει τη Λυγία μέσα στο πλήθος. Μαζί με τον Χίλωνα και τον ρωμαλέο αθλητή Κρότωνα, που τον έφεραν μαζί τους για ασφάλεια, ακολουθούν τη Λυγία και τον Ούρσο όταν φεύγουν από τη συνάθροιση, καταλήγοντας σε μια φτωχογειτονιά του Τρανσ-τέβερε (την πέρα από τον Τίβερη μεριά της Ρώμης). Οι ίδιοι μπαίνουν στο κτίσμα για να απαγάγουν τη Λυγία, αλλά ο Ούρσος στραγγαλίζει τον Κρότωνα με μία λαβή και κοντεύει να σκοτώσει και τον Βινίκιο, αλλά η Λυγία μεσολαβεί για να τον αφήσει. Ο δειλός Χίλων το βάζει στα πόδια.
Στης Λυγίας ο τραυματισμένος Βινίκιος περιθάλπεται μέχρι που να αποκατασταθεί τελείως η υγεία του από τη Λυγία και τους Χριστιανούς (υπάρχει και ένας γιατρός Χριστιανός, ο Γλαύκος), οι οποίοι, προς μεγάλη του έκπληξη, τον έχουν συγχωρήσει όλοι. Στο μεταξύ, η Λυγία συνειδητοποιεί, ότι ενόσω τον υπηρετεί ως νοσοκόμα του, τον έχει ερωτευθεί και εκείνη, κάτι που εξομολογείται στον Πέτρο, ο οποίος τη διαβεβαιώνει ότι η αγάπη της δεν είναι αμαρτωλή, αλλά δεν πρέπει να τον παντρευτεί εφόσον δεν είναι Χριστιανός. Η Λυγία αλλάζει τόπο κατοικίας, εξαφανιζόμενη για δεύτερη φορά.
Ο Βινίκιος γίνεται τελείως καλά χάρη στις φροντίδες των Χριστιανών και επιστρέφει στα καθήκοντά του ως πατρίκιος και Αυγουστιανός (μέλος της Αυτοκρατορικής Αυλής). Αλλά παρά το ότι δεν μπορεί ακόμα να φέρει τον εαυτό του μέχρι το σημείο να ασπασθεί τον Χριστιανισμό, αηδιάζει τώρα πια με την ασωτεία της αυλής του Νέρωνα, ενώ αρχίζει να συμπεριφέρεται στους δούλους του με περισσότερη ευσπλαχνία. Απωθεί επίσης το φλερτ της Αυτοκράτειρας Ποππαίας, προκαλώντας την έχθρα της. Σε αυτό το σημείο επανεμφανίζεται ο Χίλων με πληροφορίες για τη νέα κρυψώνα της Λυγίας, και επιμένει να περικυκλώσει ο Βινίκιος το σπίτι με στράτευμα και να την απαγάγει. Αλλά ο Βινίκιος, μεταμορφωμένος από την επαφή του με τους Χριστιανούς, απορρίπτει το σχέδιο και επιπλέον διατάζει να μαστιγώσουν τον Χίλωνα για την αχαριστία του, προτού τον υποχρεώσει να του ορκισθεί ότι δεν θα ξανακατασκοπεύσει ποτέ πια τους Χριστιανούς. Ο θρασύδειλος Έλληνας ορκίζεται μέσα του ότι θα τον εκδικηθεί. Ο Βινίκιος πηγαίνει χωρίς συνοδεία στο νέο σπίτι που του υπέδειξε ο Χίλων και εξομολογείται μπροστά στους Αποστόλους Παύλο και Πέτρο τον αμετάβλητο έρωτά του για τη Λυγία και την αλλαγή της συμπεριφοράς του, υποσχόμενος να γίνει Χριστιανός αν ο Παύλος αναλάβει την κατήχησή του στην πίστη του. Γεμάτοι από χαρά, οι Απόστολοι καλούν τη Λυγία, η οποία ομολογεί τον έρωτά της για κείνον, οπότε οι Απόστολοι ευλογούν τον αρραβώνα τους.
Λίγο αργότερα, ο Νέρων αποσύρεται για αναψυχή στο Άντιο και ο Βινίκιος, ως αυλικός, είναι υποχρεωμένος να τον συνοδεύσει. Στο Άντιο ο Νέρων, που συνθέτει μια ωδή για την άλωση της Τροίας, παραπονιέται επανειλημμένα πως δεν έχει δει ποτέ μια πραγματική πόλη να καίγεται. Ωστόσο, ακόμα και οι έκλυτοι αυλικοί του συγκλονίζονται όταν αγγελιοφόροι εισέρχονται μια νύχτα στην αίθουσα των δεξιώσεων πληροφορώντας ότι η Ρώμη καίγεται. Ο Βινίκιος ορμά σαν τρελός με ένα άλογο προς την πόλη για να βρει τη Λυγία. Η φωτιά δεν έχει φθάσει ακόμα στο Τρανστέβερε όταν φθάνει και με τη βοήθεια του Χίλωνος (που προφανώς έχει καταπατήσει τον όρκο να μην ξανακατασκοπεύσει Χριστιανούς), βρίσκει τη Λυγία και τον Πέτρο να έχουν βρει καταφύγιο στην καλύβα ενός λατόμου λίγο έξω από την πόλη. Με εξαγριωμένα πλήθη να διαδηλώνουν απέξω, και με αποδράσαντες μονομάχους και σκλάβους να σκοτώνουν και να λεηλατούν, ο Βινίκιος ορκίζεται να μην τους εγκαταλείψει ποτέ και ο Πέτρος τον βαπτίζει Χριστιανό επιτόπου.
Ο Νέρων στο μεταξύ έχει επιστρέψει στη Ρώμη για να προλάβει τη φωτιά και κατόπιν τραγουδά την ωδή του ενώπιον του αγανακτισμένου λαού, που τον υπολαμβάνει ως αυτουργό της συμφοράς. Ο Πετρώνιος σώζει την κατάσταση πρόχειρα, περιτρέχοντας μέσα στα πλήθη (που τον εκτιμούν για την ανθρωπιά του) καβάλα σε άλογο και υποσχόμενος πλούσια «άρτον και θεάματα» στο όνομα του Καίσαρα. Αλλά καθώς η δημοτικότητα του Νέρωνα παραμένει μηδενική, ο Τιγγελλίνος, διοικητής της φρουράς των Πραιτωριανών, προτείνει να βρουν έναν αποδιοπομπαίο τράγο για την καταστροφή. Εκεί που συζητούν, και διάφορα ονόματα «πέφτουν στο τραπέζι», ο Τιγγελλίνος καλείται έξω και επιστρέφει με την ιδέα ότι οι Χριστιανοί θα ήταν τα ιδανικά εξιλαστήρια θύματα. Αποκαλύπτεται ότι ο Χίλων, θυμωμένος ακόμα με τον Βινίκιο, τους κατήγγειλε για τον εμπρησμό της Ρώμης. Ο Πετρώνιος διαμαρτύρεται, αλλά τον αποπαίρνει η Ποππαία, που ζηλεύει τη Λυγία για την ομορφιά της και μισεί τον Βινίκιο για το ότι την περιφρόνησε. Ο Πετρώνιος φεύγει με τη βεβαιότητα ότι έχει χάσει πια την εύνοια του Νέρωνα.
Αμέσως μόλις επιστρέφει στην οικία του, ο Πετρώνιος προειδοποιεί τον Βινίκιο για τον κίνδυνο που διατρέχει η Λυγία. Αλλά προτού προλάβουν να τη συναντήσουν, εκείνη συλλαμβάνεται από στρατιώτες, πληροφορημένους για την κρυψώνα της από τον Χίλωνα. Εξαιτίας των ενεργειών του τελευταίου, πολλοί άλλοι Χριστιανοί φυλακίζονται και ο Νέρων σχεδιάζει μια σειρά θεαμάτων στην αρένα που θα περιλαμβάνουν τους θανάτους τους, ώστε να απομακρύνει από αυτόν την αντιπάθεια του όχλου. Ακολουθεί μια σειρά απαίσιων θεαματικών θανάτων, όπως το φάγωμά τους από θηρία, η σφαγή τους απο μονομάχους, θανατώσεις εμπνευσμένες από την ελληνορωμαϊκή μυθολογία και τέλος το άλειμμά τους με πίσσα και ρετσίνι και το κάψιμό τους πάνω σε ψηλούς στύλους τη νύχτα για τη φωταγώγηση των κήπων του Καίσαρα, ενώ ο Βινίκος αποπειράται αποτυχημένα να βγάλει τη Λυγία από τη φυλακή. Στο μεταξύ, ο Χίλων, που έχει ανακηρυχθεί Αυγουστιανός χάρη στη δράση του ως πληροφοριοδότης, αρχίζει να υποφέρει από τύψεις συνειδήσεως βλέποντας το τι υποφέρουν οι Χριστιανοί, παρότι τον είχαν επανειλημμένα συγχωρήσει. Το βράδυ, όταν αναγνωρίζει τον προδομένο από αυτόν Γλαύκο να καίγεται ζωντανός ακόμα σε έναν από τους στύλους, ο Χίλων καταρρέει και όταν ο Γλαύκος τον συγχωρεί και πάλι μεταστρέφεται και κατηγορεί τον Καίσαρα ενώπιον του πλήθους ότι είναι ο εμπρηστής της Ρώμης. Οι αυλικοί σκορπίζουν έντρομοι και μέσα στη σύγχυση εμφανίζεται ο Παύλος για να του υποσχεθεί τη σωτηρία αν επιμείνει στη μετάνοιά του, δίνοντάς του την ευκαιρία να πεθάνει ως βαπτισμένος Χριστιανός μάρτυρας.
Ακολουθεί το τελικό θέαμα, για το οποίο η Λυγία δένεται γυμνή στα κέρατα ενός άουροχς, που βγαίνει στην αρένα ενώ σε αυτή έχει αφεθεί λυτός αλλά άοπλος ο σωματοφύλακάς της Ούρσος. Ο Ούρσος, με την υπεράνθρωπη δύναμή του, πιάνει το ζώο από τα κέρατα και του στρίβει αργά τον λαιμό, μέχρι που τον σπάζει. Το πλήθος, παραχορτασμένο από τη σφαγή αθώων, απαιτεί από τον Καίσαρα χάρη για τους δυό τους και ο Νέρων την απονέμει εξαιτίας της δειλίας του, αφού ακούγονται και πάλι οι κατηγορίες του όχλου εναντίον του: «Αχενοβάρδη-μητροκτόνε-εμπρηστή».
`Ετσι ο Βινίκιος και η Λυγία παντρεύονται και εγκαθίστανται στα κτήματα του πατρίκιου στη Σικελία, όπου ζουν χωρίς να καταδιώκονται ως Χριστιανοί.
Το τελευταίο μέρος του μυθιστορήματος αφηγείται ευσύνοπτα τα ιστορικά γεγονότα του μαρτυρίου του Πέτρου, της αυτοκτονίας του Πετρώνιου (που προλαβαίνει έτσι την εκτέλεσή του μετά τη συνωμοσία του Πίσωνος) και καταλήγει με την απώλεια της εξουσίας και τον θάνατο του Νέρωνος με βάση την περιγραφή του Σουητώνιου.
Διασκευές σε άλλα μέσα
thumb|Το [[1951 το μυθιστόρημα έγινε ταινία από τον Μ. Ληρόυ.]]
Αναγνώριση
Στο εκκλησάκι που υπάρχει στον τόπο του κατά την παράδοση περιστατικού του Κβο βάντις έχει στηθεί μία ορειχάλκινη προτομή του Χένρικ Σιενκιέβιτς. Λέγεται ότι ο Πολωνός συγγραφέας εμπνεύσθηκε τη συγγραφή του μυθιστορήματος ενώ καθόταν μέσα σε αυτόν τον ναό.
Εξωτερικοί σύνδεσμοι
Κατηγορία:Μυθιστορήματα του Χένρι Σιενκιέβιτς Κατηγορία:Χριστιανική λογοτεχνία Κατηγορία:Ιστορικά μυθιστορήματα Κατηγορία:Μυθιστορήματα που έγιναν ταινίες
Σώκια
Τα Σώκια ή Σόκε (τουρκικά: Söke) είναι πόλη στην επαρχία Αϊδινίου στην περιοχή Αιγαίου της δυτικής Τουρκίας. Το 2012 η πόλη είχε 70.522 κατοίκους. Απέχει 54 χιλιόμετρα από το Αϊδίνιο και 120 χιλιόμετρα από τη Σμύρνη. Κοντά στα Σώκια βρίσκονται το Κουσάντασι, η Πριήνη και η Μίλητος. Η πόλη είναι κτισμένη κοντά στις εκβολές του Μαιάνδρου.